Source: http://lex.justice.md/md/353961/
Timestamp: 2019-02-22 05:55:54+00:00
Document Index: 40358314

Matched Legal Cases: ['Articolul 2', 'articolul 15', 'Articolul 16', 'articolul 211', 'Articolul 211', 'Articolul 56']

ID intern unic: 353961
Publicat : 25.07.2014 în Monitorul Oficial Nr. 209-216 art Nr : 453
Art. I. – Legea nr. 102-XV din 13 martie 2003 privind ocuparea forţei de muncă şi protecţia socială a persoanelor aflate în căutarea unui loc de muncă (Monitorul Oficial al Republicii Moldova, 2003, nr. 70–72, art. 312), cu modificările ulterioare, se completează după cum urmează:
1. Articolul 2 se completează în final cu o noţiune nouă cu următorul cuprins:
„stagiu de practică – formă de dobîndire a experienţei de muncă într-un domeniu de activitate.”
2. La articolul 15 litera c), după cuvintele „în muncă a” se introduc cuvintele „studenţilor şi”;
3. Articolul 16 se completează cu litera g) cu următorul cuprins:
„g) stagii de practică.”
4. Legea se completează cu articolul 211 cu următorul cuprins:
„Articolul 211. Stagii de practică pentru studenţi
(1) Autorităţile publice, instituţiile publice şi întreprinderile de stat vor oferi anual locuri pentru stagii de practică în număr de cel puţin 10% din efectivul de personal. În cazul în care pentru un loc de stagiu de practică pretind mai mulţi candidaţi, se va organiza concurs de selectare. Procedura de organizare şi desfăşurare a concursului se stabileşte de către Ministerul Educaţiei.
(2) La angajarea în cîmpul muncii a unui candidat sau la atestarea şi promovarea unui angajat, stagiul de practică va fi considerat de angajator ca experienţă de muncă.”
Art. II. – Articolul 56 din Codul contravenţional al Republicii Moldova nr. 218-XVI din 24 octombrie 2008 (Monitorul Oficial al Republicii Moldova, 2009, nr. 3–6, art. 15), cu modificările ulterioare, se completează cu alineatul (3) cu următorul cuprins:
„(3) Neoferirea de către autoritatea publică, instituţia publică sau întreprinderea de stat a locurilor planificate pentru stagii de practică de cel puţin 10% din efectivul de personal
se sancţionează cu amendă de 150 de unităţi convenţionale aplicată persoanei cu funcţie de răspundere.”
Art. III. – Guvernul, în termen de o lună de la intrarea în vigoare a prezentei legi:
Nr. 117. Chişinău, 3 iulie 2014.